Aleksandr Veur (henc'hresianeg: Μέγας Ἀλέξανδρος, Megas Alexandros) pe Aleksandr Makedonia , pe Alesant Veur) (en henc'hresianeg Ἀλέξανδρος Γ' ὁ Μακεδών Aléxandros o Makedốn) (ganet e miz Gouere -356, marv d'an 10 a viz Mezheven -323) zo unan eus rieged vrudetañ an Henamzer. Mab e oa da Fulup Makedonia ha d'ar briñsez Olimpias. Deuet da vezañ roue Makedonia e -336 e aloubas an impalaeriezh persat divent ha kas a reas e arme betek glann an Indus. Sevel a reas kalz kêrioù ivez, en o zouez kêr Aleksandria e -331.